Odense Adresse-Contoirs Efterretninger, 1848-08-09
For henved 3 Maaneder siden lod en Forening af Borgere, og Jndvaanere i Kjøbenhavn en Opfordring udgaae til Medborgere og Medborgerinder i Hovedstaden og dens Forstæder, af alle Stænder, Vilkaar og Aldre, om ugentligen at sammenskyde 4 s. til Anvendelse for bortdragne Land- og Søkrigeres Familier, de Saarede og Qvæstede og de Faldnes Efterladte Man ønskede ved en saadan ugentlig Subskription af 4 s. at bringe den fælleds fædrelandske Sag nær til Alle og Enhver i Folket, idet Leilighed blev givet endog for de meest Uformuende til at deeltage med de mere Velhavende i patriotisk Opoffrelse og paa samme Tid haabede man at indsamle et ikke ganske ringe Beløb til Bedste for dem, der ved at offre Liv og Blod for Danmark erhvervede et helligt Krav paa deres Brødres varme Deeltagelse. Saa godt lykkedes ogsaa Planen, at i den nu forløbne Tid har Jndsamlingen her i Staden bragt cirka 25,000 Rbd. tilveie og medens det er at forvente, at den ogsaa fremdeles her vil nyde god Fremme, er Exemplet optaget paa mange Steder udenfor Hovedstaden, saa at alt nu Subskriptionen er i Gang i Landets betydeligste Kjøbstæder og i ikke faa Landdistrikter, og endog i Broderlandet Norge har den kjøbenhavnske Subskription fundet Efterlignelse. Ved flere af de saaledes rundtom i Landet dannede andre lignende Jndsamlinger er den kjøbenhavnske Jess Comitee, der senere har forenet sig med andre herværende beslægtede Comiteer til een eneste Contraleomitee, traadt i Forbindelse, idet disse Filial-Jndsamlinger enten ugentlig eller maanedlig eller for endnu større Tidsdele hertil indsende deres indsamlede Midler, hvor de i Forening med Comiteens egen Kassebeholdning forrentes i Nationalbanken med 4 pCt., og selv tilligemed Renterne henlægges til en varigere Anvendelse ved Krigens Slutning, til Bedste for det hele Land, være sig enten ved en Stiftelse for Jnvalider, eller Pensioner eller deslige. Til den øieblikkelige Understøttelse anvendes de fra Filial-Jndsamlingerne hertil indsendte Beløb ikke, men ihvorvel Personer som ere hjemmehørende udenfor Kjøbenhavn og dens Forstæder, saalænge Krigen varer, i Reglen forventes understøttede i deres eget Hjem, hvor den fornødne Personal- og Local-Kundskab haves tilstede, staaer dog Adgangen til Understøttelse aaben for Alle og Enhver. For at imidlertid den nys berørte fremtidige Virksomhed kan blive af sand Betydenhed, til væsentlig Fordeel for de Mange der endog efter en endelig Fredsslutning ville være udaf Stand til at ernære sig og Sine er det nødvendigt, at Kræfterne forenes og ikke spredes. Først naar rundtomkring fra de indsamlede 4rser der ikke behøves til den øieblikkelige Hjælp, navnlig for de fraværende Krigeres Hustruer og Børn, sammenskydes til een samlet Capital, vil der derved varigen kunne udrettes noget Godt og Gavnligt, og først naar dette skete, vilde ogsaa det indvundne Resultat blive hvad det dog saa vist helst burde blive, hele Fædrelandets taknemmelige Offer. Af Hensyn hertil, og for selv Jntet at forsømme, som maatte kunne befordre Sagens Udbredelse videre og videre, er det at man her har besluttet, ved nærværende Cirkulaire til Rigets samtlige Communalbestyrelser i Kjøbstæderne og paa Landet umiddelbart at henlede paa ethvert Sted de Mænds Opmærksomhed paa dette Anliggende, som efter deres Stilling maatte antages at forene baade Jver for enhver god Bestræbelse og tillige den Tillid hos Medborgere der er den bedste Garanti for Bestræbelsernes heldige Fremme. Med det sikkre Haab, at denne vor Opfordring til de Herrer da ikke vil finde en uvillig og ligegyldig Modtagelse, men at Sagen tvertimod ved Deres nidkjære Virksomhed ogsaa i Deres Hjemstavn vil nyde en god og glædelig Fremgang, anbefale vi samme til Deres bedste Omsorg. Sluttelig bemærkes det blot endnu, at af de Beløb der hertil blive indsendte under Addresse til Comiteen skal ingen Porto erlægges, da den kgl. Generalpostdirection har indrømmet os Portofrihed for alle slige Forsendelser og som Qvittance for Beløbet vil stedse en bemærkning om Jndbetalingen blive optaget i Comiteens ugentlige Beretning i de offentlige Blade, navnlig Berlingske Tidendes Fredags eller Løverdags=Nummer, hvor ogsaa i det Hele en stadig Meddelelse om Virksomheden vil forefindes. Kjøbenhavn i Centralcomiteen til Understøttelse af udkommanderede Land- og Søkrigeres Familier, de Saarede og Qvæstede og de Faldnes Efterladte, den 22 Juli 1848. Som Bestyrere af Comiteens almindelige Anliggender, C. A. Meyer. C. Liebe. Cand. phil. Cand. juris, Comiteens Formand. Comiteens Secretair. Bruun, Ch. U. Bckenholdt, C. C. Paludan, Resid. Capellan, Kgl. Pakhuussv. Comm.-Capit. Form. for 1ste Sect. Form. for 2den Sect. Form. for 3die Sect. Udnævnelser. Herredsfoged og Skriver i Loe Herre, samt Birkedommer ved Møgeltønder og Ballum Birker, Cancelliraad F. Brasen, udnævnt til Byfoged i Holstebro samt Herredsfoged i Hjerm og Ginding Herreder; Student C. A. C. Smith til Landmaaler: Conferentsr. L. J. Holm tillagt Ordre til paany at indtræde som Medlem af den overordnede Tiendecommission.